עפרה פוקס

עֹפרה פוּקְס מנור (נולדה ב-4 בינואר 1942) היא שחקנית, זמרת, רקדנית ובמאית טלוויזיה ישראלית.

ביוגרפיה
עפרה פוקס נולדה בקיבוץ בית אורן, בת לשחקן יהודה פוקס, למעצבת התלבושות מינה פוקס ואחות לשחקנית עדנה פוקס. כשהייתה בת 12 עברה המשפחה להרצליה ואביה הקים את תיאטרון זירה. פוקס החלה את הקריירה שלה בגיל 17 בלהקת כרמון. את שירותה בצה"ל עשתה בלהקת פיקוד המרכז.

למדה משחק בניו יורק, ושם פגשה את אהוד מנור. בשנת 1964 התחתנו וחזרו לישראל. פוקס למדה בחוג לתיאטרון של אוניברסיטת תל אביב ובנוסף, היא בוגרת לימודי בימוי לטלוויזיה ממורלי קולג' בלונדון.

בסוף שנות ה-60 ובתחילת שנות ה-70 הייתה זמרת פופ. בין להיטיה נמנים השירים "שיר אהבה" ("כמו גלגל"), "אני שומעת צעדים", "איזה בוקר של זהב", "אחי הצעיר יהודה" (שנכתב על גיסה), "הבתים שנגמרו ליד הים" ועוד. פוקס שיחקה בהצגות "פטר והזאב", "היידי בת ההרים", "מחכים לגודו", "הזוג המוזר" ועוד.

ב-1972 שיחקה פוקס בסרט הקולנוע "הגלולה".

ב-1997 יצא האלבום "שפה משותפת" - אלבום משותף של עפרה פוקס ואהוד מנור.

פוקס מתגוררת בתל אביב ולה שלושה ילדים.

קישורים חיצוניים

הערות שוליים

שחקניות תיאטרון ישראליות
שחקני תיאטרון ישראלים
זמרות ישראליות
זמרים ישראלים
זמרות השרות בעברית
זמרים השרים בעברית
במאיות טלוויזיה ישראליות
במאי טלוויזיה ישראלים
חברות להקת פיקוד המרכז
חברי להקת פיקוד המרכז
רקדניות ישראליות
אהוד מנור
בית אורן: אישים
בוגרות אוניברסיטת תל אביב: החוג לתיאטרון
בוגרי אוניברסיטת תל אביב: החוג לתיאטרון
משתתפות פסטיבל שירי הילדים
ישראליות שנולדו ב-1942
ישראלים שנולדו ב-1942